ଭୁବନେଶ୍ୱର, ଅକ୍ଟୋବର ୭(ଲୋକାଲ ୱାୟାର): ଦୀର୍ଘ ଦିନ ପରେ ପୁଣିଥରେ ସଜେଇ ହେଉଛି ରାଜଧାନୀ । ଏଥର କିନ୍ତୁ କାନ୍ଥ ବାଡ଼ ନୁହେଁ ।
ରାଜଧାନୀ ରାସ୍ତାର ଦୁଇ ପାଖରେ ଥିବା ଗଛ ସବୁକୁ ସୁନ୍ଦର କଳାକୃତିରେ ସଜାଉଛନ୍ତି କିଛି ସ୍ଥାନୀୟ ଚିତ୍ରଶିଳ୍ପୀ । ଆଉ ରାଜଧାନୀରେ ଦେଖିବାକୁ ମିଳିଛି ପ୍ରଥମ ଟ୍ରି ପେଣ୍ଟିଂ ।
ଚନ୍ଦ୍ରଶେଖରପୁର ଅଞ୍ଚଳର ଫର୍ଚୁନ୍ ଟାୱାର ବିପରୀତ ଦିଗରେ ଥିବା ପୁଲିସ ଭବନ ଏଇ କିଛି ଦିନ ହେବ ନୂଆ ରୂପ ପାଇଛି ।
ଗୋଟିଏ ପଟେ କରୋନା ମହାମାରୀର ଯାତନାରେ ମନ ଉଦାସ ହୋଇଯାଉଥିବା ବେଳେ ପୁଲିସ ଭବନ ଆଗ ଦେଇ ଯାଉଥିବା ଦେଖଣାହାରୀ କିନ୍ତୁ ଏହାର ନୂଆ ରୂପ ଦେଖି ଆଚମ୍ବିତ ହେବା ନିଶ୍ଚିତ ।
ପୁଲିସ ଭବନର ଏହି ନୂତନ ଅବତାରରେ ଅନେକ କିଛି ବଦଳିଯାଇଛି । ରାସ୍ତାପାର୍ଶ୍ୱରେ ଥିବା ଗଛ ସବୁ ସୁନ୍ଦର ଉଜ୍ଜ୍ୱଳ ରଙ୍ଗରେ ସୁସଜ୍ଜିତ ହୋଇଛି ।
କେଉଁଠି ଓଡ଼ିଶାର ବ୍ଲକ୍ ପ୍ରିଣ୍ଟ ସ୍ଥାନ ପାଇଛି ତ ଆଉ କେଉଁଠି ଆଦିବାସୀ କଳାକୃତି ପୁଣି କେଉଁଠି ମଧୁବଣି ଓ ପଟ୍ଟଚିତ୍ର ଡିଜାଇନ୍ ସ୍ଥାନ ପାଇଛି ।
ଉଜ୍ଜ୍ୱଳ ରଙ୍ଗରେ ଗଛର ଡାଳ ଓ ଗଣ୍ଡି ସଜାଯାଇଥିବା ବେଳେ ଶରତର ଆଗମନରେ ନୂଆ ପତ୍ର ସବୁ ଏହାକୁ ଭିନ୍ନ ଏକ ରୂପ ପ୍ରଦାନ କରିଛି ।
ଗଛର ସୁନ୍ଦର କଳାକୃତି ବ୍ୟତୀତ ଏହା ଆଗରେ ଏକ ସୁଉଚ୍ଚ ବୁଦ୍ଧଙ୍କ ମୂର୍ତ୍ତି ସ୍ଥାନିତ ହୋଇଛି ଓ ଏକ ବିରାଟ ଗଛ ହାତୀ ଶୋଭା ପାଉଛି ।
ଏସବୁ କଳାକୃତିରେ ଶିଳ୍ପୀର ନିଖୁଣତା ଜଣେ ନ ଦେଖିଲେ ବିଶ୍ୱାସ କରି ପାରିବନି । ଦିନବେଳା ସବୁଜ ଘାସ ଗାଲିଚା ଓ ପରିବେଶରେ ଏସବୁ ଦର୍ଶକଙ୍କୁ ଆମୋଦିତ କରୁଥିବା ବେଳେ ରାତିର ଉଜ୍ୱଳ ଆଲୁଅରେ ଏସବୁ ଆହୁରି ମନୋରମ ଲାଗୁଛି ।
ସବୁଠାରୁ ବଡ଼ କଥା ହକି ବିଶ୍ୱ କପ୍ ପରେ ଆଉ ରାଜଧାନୀରେ ସେପରି କୌଣସି ସୌନ୍ଦର୍ଯ୍ୟକରଣ କାମ ଦେଖିବାକୁ ମିଳିନଥିଲା ।
ଯାହାକି ପୁଲିସ ଭବନ ସାମ୍ନାରୁ ପୁଣିଥରେ ଆରମ୍ଭ ହୋଇଛି । ବର୍ତ୍ତମାନ ପୁଲିସ ଭବନ ଆଗରେ ଥିବା ୨୦ରୁ ଅଧିକ ଗଛକୁ ଏଭଳି ସୁନ୍ଦର କଳାକୃତିରେ ସଜାଯାଇଥିବା ବେଳେ ଆଗକୁ ଏହି ସଂଖ୍ୟା ଆହୁରି ବଢ଼ିବ ବୋଲି ଜଣାଯାଇଛି ।
ଭୁବନେଶ୍ୱର ମହାନଗର ନିଗମ ଓ ମିଶନ ଶକ୍ତିର ମିଳିତ ଉଦ୍ୟମରେ ଏବେ ରାଜଧାନୀକୁ ସୌନ୍ଦର୍ଯ୍ୟକରଣ କରିବାକୁ ଅଣ୍ଟା ଭିଡ଼ିଛନ୍ତି ବିଭିନ୍ନ ସ୍ୱୟଂସେବକ ସଙ୍ଗଠନ ।
ଏଥିପାଇଁ ରାଜ୍ୟର ବିଭିନ୍ନ ସଙ୍ଗଠନମାନଙ୍କୁ ପ୍ରାଥମିକ ପର୍ଯ୍ୟାୟରେ ଏକ ଲକ୍ଷ ଟଙ୍କା ପ୍ରଦାନ କରାଯାଇ ସେମାନଙ୍କୁ ସେମାନଙ୍କ ଆଖ ପାଖ ଅଞ୍ଚଳରେ ସୌନ୍ଦର୍ଯ୍ୟକରଣ କରିବାକୁ ଦାୟିତ୍ୱ ଦିଆଯାଇଛି ।
ଏହି ନିୟମ ଅନୁସାରେ ଏବେ ରାଜ୍ୟର ବିଭିନ୍ନ ସ୍ଥାନରେ ସ୍ୱୟଂ ସହାୟକ ଗୋଷ୍ଠୀମାନେ ସ୍ଥାନୀୟ ଚିତ୍ରଶିଳ୍ପୀଙ୍କ ସହାୟତାରେ ସୌନ୍ଦର୍ଯ୍ୟକରଣ କାମ ଆରମ୍ଭ କରୁଛନ୍ତି ।
ବିଶେଷ କରି କରୋନା ମହାମାରୀ ବେଳେ ପାରମ୍ପରିକ କଳାକୃତି ଉପରେ ନିର୍ଭର କରି ଜୀବିକା ନିର୍ଭର କରୁଥିବା କଳାକାର ଓ ଶିଳ୍ପୀମାନଙ୍କୁ ପୁଣିଥରେ ରୋଜଗାରକ୍ଷମ କରାଇବା ଉଦ୍ଦେଶ୍ଯରେ ଏଭଳି ପ୍ରୟାସ ଗ୍ରହଣ କରାଯାଇଛି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
